|  |  |  |  |  |  |  |  |
| --- | --- | --- | --- | --- | --- | --- | --- |
| Številka: 007-160/2016 - 11 | | | | | | | |
| Ljubljana: 20. 3. 2018 | | | | | | | |
| EVA 2016-2550-0065 | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | |
| **ZADEVA: Uredba o koncesiji za rabo termalne vode iz vrtine TOP-1/05 za ogrevanje in potrebe kopališča v Kopačnici** **– predlog za obravnavo** | | | | | | | | | | | | | |
| 1. Predlog sklepov vlade: | | | | | | | | | | | | | |
| Na podlagi 2. točke prvega odstavka 136. člena in 137. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15), 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15,30/16 in 61/17 – GZ) in drugega odstavka 36. člena Zakona o gospodarskih javnih službah (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40)je Vlada Republike Slovenije na … seji dne … sprejela naslednji  SKLEP:  Vlada Republike Slovenije je izdala Uredbo o koncesiji za rabo termalne vode iz vrtine TOP-1/05 za ogrevanje in potrebe kopališča v Kopačnici, ki se objavi v Uradnem listu Republike Slovenije.  **Mag.** Lilijana Kozlovič  generalna sekretarka  PREJMEJO:   * Ministrstvo za okolje in prostor * Ministrstvo za finance * Ministrstvo za gospodarski razvoj in tehnologijo * Ministrstvo za infrastrukturo * Ministrstvo za kmetijstvo, gozdarstvo in prehrano * Služba Vlade Republike Slovenije za zakonodajo * Urad Vlade Republike Slovenije za komuniciranje | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | |
| / | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | |
| * Irena Majcen, ministrica za okolje in prostor * Leon Behin, generalni direktor, Direktorat za vode in investicije, Ministrstvo za okolje in prostor * Mateja Tavčar, namestnica generalnega direktorja Direktorata za vode in investicije, Ministrstvo za okolje in prostor * Tomaž Štembal, sekretar, Direktorat za vode in investicije, Ministrstvo za okolje in prostor | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | |
| / | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | |
| / | | | | | | | | | | | | | |
| 5. Kratek povzetek gradiva: | | | | | | | | | | | | | |
| Gradivo je koncesijski akt, ki določa posebno pravico do rabe termalne vode za ogrevanje in potrebe kopališča v Kopačnici. Uredba ureja predmet, obseg in območje koncesije, pogoje za pridobitev koncesije, obveznosti koncesionarja glede izvajanja koncesije, plačilo za koncesijo, vsebino koncesijske pogodbe, s katero se podrobneje uredijo medsebojna razmerja med koncedentom in koncesionarjem, in nadzor nad izvajanjem koncesije.  Na podlagi tega koncesijskega akta se koncesija podeljuje na podlagi javnega razpisa v skladu s prvim odstavkom 139. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15). | | | | | | | | | | | | | |
| 6. Presoja posledic za: | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | | NE | | |
| c) | administrativne posledice | | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | DA | | |
| d) | okolje, vključno s prostorskimi in varstvenimi vidiki | | | | | | | | | | DA | | |
| e) | socialno področje | | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | NE | | |
| 7.a Predstavitev ocene finančnih posledic nad 40.000 EUR:  / | | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | | |
|  | | | Tekoče leto (t) | | t + 1 | | t + 2 | | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | / | | / | | / | | | | | | 398 |
| Predvideno povečanje (+) ali zmanjšanje (**–**) prihodkov občinskih proračunov | | |  | |  | |  | | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  | |  | | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  | |  | | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  | |  | | | | | |  |
| II. Finančne posledice za državni proračun | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
|  | |  | |  | |  | | | | | |  | |
|  | |  | |  | |  | | | | | |  | |
| SKUPAJ | | | | | |  | | | | | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
|  | |  | |  | |  | | | | | |  | |
|  | |  | |  | |  | | | | | |  | |
| SKUPAJ | | | | | |  | | | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | |
| Novi prihodki | | | | Znesek za tekoče leto (t) | | | | | Znesek za t + 1 | | | | |
|  | | | |  | | | | |  | | | | |
|  | | | |  | | | | |  | | | | |
|  | | | |  | | | | |  | | | | |
| SKUPAJ | | | |  | | | | |  | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | |
| **7.b Predstavitev ocene finančnih posledic pod 40.000 EUR:**  Koncesionar, izbran na javnem razpisu, bo plačeval plačilo za koncesijo, katerega višina se izračuna po enačbi, določeni v 16. členu predloga uredbe.  V skladu s tretjim odstavkom 123. člena Zakona o vodah obveznost plačila za vodno pravico nastopi z dnem začetka izvajanja vodne pravice. Za začetek izvajanja vodne pravice se šteje dan, ko bo koncesionar začel uporabljati turistične zmogljivosti v Kopačnici. Izračun finančnih posledic je pripravljen na podlagi podatkov pobudnika o začetku in količini rabe vode.  V primeru obravnavane uredbe ne gre za obstoječo rabo, temveč za bodočo rabo vode. V vladnem gradivu finančnih posledic ni bilo mogoče oceniti za prva tri leta, ker bo novi koncesionar šele pridobil gradbeno in uporabno dovoljenje in v prihodnosti zgradil turistične objekte. Rok gradnje je približno 3 leta po sklenitvi koncesijske pogodbe. Po pridobitvi uporabnega dovoljenja bo v letu 2021 začel izvajati poskusno črpanje vode. Tako je podana groba ocena finančnih posledic za leto, ko se predvidoma prične raba vode za turistične namene.  Okvirna finančna ocena je izdelana na podlagi trenutne vrednosti faktorja C (0,018 EUR), količini 10.000 m³ načrpane termalne vode, temperature termalne vode v višini 23,7 0C in faktorju D (0,6) kar znaša 398 EUR za drugo polovico leta 2021 in 796 EUR za leti 2022 in 2023. | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Gradivo je bilo objavljeno tudi na E-demokraciji.  Predlogi in pripombe združenj so bili upoštevani:   * v celoti, / * večinoma, / * delno, / * niso bili upoštevani. /   Bistveni predlogi in pripombe, ki niso bili upoštevani. | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | DA | | | |
| Datum objave: 9. 1. 2018 | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | | |
| **11. Gradivo je uvrščeno v delovni program vlade:** | | | | | | | | | | NE | | | |
| IRENA MAJCEN  MINISTRICA | | | | | | | | | | | | | |

**PRILOGI:**

– predlog uredbe

– obrazložitev

**PREDLOG**

2016-2550-0065

Na podlagi 2. točke prvega odstavka 136. člena in 137. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15), 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16 in 61/17 – GZ) in drugega odstavka 36. člena Zakona o gospodarskih javnih službah (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40)izdaja Vlada Republike Slovenije

**UREDBO**

**o koncesiji za rabo termalne vode iz vrtine TOP-1/05**

**za ogrevanje in potrebe kopališča v Kopačnici**

**I. PREDMET IN OBSEG KONCESIJE**

**1. člen**

**(predmet koncesije)**

1. Ta uredba je koncesijski akt, na podlagi katerega Vlada Republike Slovenije (v nadaljnjem besedilu: vlada) podeli koncesijo za rabo termalne vode (v nadaljnjem besedilu: koncesija) iz vrtine TOP-1/05 (ID znak 2049–2121/0-0; koordinate X: 108762, Y: 429816, Z: 465).
2. Obseg vodne pravice, izražen kot največja dovoljena skupna letna količina rabe termalne vode iz vrtine TOP-1/05, je 10.000 m3/leto. Največji dovoljeni trenutni pretok termalne vode iz vrtine V-11/13 je 3,0 l/s.
3. Koncesija se podeli za rabo termalne vode za potrebe dejavnosti bazenskega kopališča s klasifikacijsko številko 3.1.2. in za rabo vode za ogrevanje s klasifikacijsko številko 4.2.1. v skladu s predpisom, ki ureja klasifikacijo vrst posebne rabe vode in naplavin.
4. Razmejitev največje dovoljene skupne letne količine med rabama termalne vode iz prejšnjega odstavka se podrobneje določi v koncesijski pogodbi.
5. Območje koncesije obsega območje vrtine TOP-1/05in zajema termalno podzemno vodo iz vodnega telesa podzemne vode Cerkljansko, Škofjeloško in Polhograjsko hribovje (VTPodV\_1007), in sicer iz globokega vodonosnika Cerkno (60423) (VTPodV 6021 Goriška Brda in Trnovsko-Banjška planota).
6. Napajalno območje vrtine TOP-1/05in meja tega območja se prikažeta na digitalnem podatkovnem sloju v državnem koordinatnem sistemu in objavita v informacijskem sistemu okolja.

**II. POGOJI ZA PRIDOBITEV IN IZVAJANJE KONCESIJE**

**2. člen**

**(začetek in trajanje koncesije)**

1. Koncesija se podeli za 30 let.
2. Koncesijsko obdobje iz prejšnjega odstavka se začne z dnem sklenitve koncesijske pogodbe.

(3) Koncesija se lahko podaljša v skladu z zakonom, ki ureja vode.

**3. člen**

**(pogoji za pridobitev koncesije)**

Koncesija se podeli osebi, če izpolnjuje naslednje pogoje:

* je pravna ali fizična oseba, registrirana za opravljanje dejavnosti kopališč;
* ima poravnave davke, prispevke in druge obvezne dajatve, vključno s koncesijskimi dajatvami;
* proti njej ni uveden postopek prisilne poravnave, stečaja ali likvidacijski postopek;
* ni prenehala poslovati na podlagi sodne ali druge prisilne odločbe;
* ji v zadnjih petih letih pred objavo javnega razpisa ni bila izdana sodna odločba za kaznivo dejanje, ki je povezano z njenim poslovanjem, ki je postala izvršljiva, oziroma sodna ali upravna odločba, s katero ji je prepovedano opravljati dejavnost, ki je povezana z izvajanjem koncesije, in je ta postala izvršljiva.

**4. člen**

**(pogoji za izvajanje koncesije)**

1. Oseba, ki pridobi koncesijo (v nadaljnjem besedilu: koncesionar), mora izvajati koncesijo tako, da ne vpliva na drugo dovoljeno posebno rabo vode.
2. Koncesionar mora pri izvajanju koncesije izpolnjevati naslednje okoljevarstvene pogoje, pogoje varstvenega režima in načina rabe termalne vode:
3. zagotavljati, da največja dovoljena letna prostornina (količina) rabe termalne vode in največja dovoljena trenutna prostornina (količina) rabe termalne vode iz 1. člena te uredbe nista preseženi;
4. zagotavljati, da s svojo dejavnostjo ne povzroči poslabšanja ali ne prepreči doseganja dobrega kemijskega in količinskega stanja vodnega telesa termalne vode, določenega v skladu s predpisom, ki ureja stanje podzemnih voda;
5. imeti črpališče urejeno tako, da je preprečen vnos onesnaževal v vodonosnik;
6. zagotavljati, da je izkoristek toplotne energije odvzete termalne vode več kot 70 % v skladu s prilogo 1, ki je sestavni del te uredbe;
7. dejavnost izvajati tako, da pride le do občasnih sprememb toka termalne vode ali stalnih sprememb toka le na omejenem prostoru, vendar pa to ne sme povzročiti vdora druge vode ter stalnega in jasno izraženega umetnega trenda v spremembah toka, zaradi katerega bi do takih vdorov lahko prišlo pozneje;
8. zagotavljati monitoring v skladu s 7. členom te uredbe in prilogo 2, ki je sestavni del te uredbe;
9. zagotoviti opazovalno vrtino v skladu s programom monitoringa iz 7. člena te uredbe;
10. izvajati ukrepe iz predpisa, ki ureja načrt upravljanja voda za vodni območji Donave in Jadranskega morja;
11. uporabljati termalno vodo izključno za lastne potrebe, za katere se podeljuje koncesija;
12. izpolnjevati pogoje in izvajati ukrepe za preprečevanje škodljivih vplivov na stanje rib.
13. Koncesionar mora pri izvajanju koncesije izpolnjevati naslednja naravovarstvena pogoja:
14. zagotavljati, da ne ogroža naravnega ravnovesja vodnih in obvodnih ekosistemov, in
15. preprečiti škodljive vplive ter ogrožanje naravnih vrednot in območij, varovanih po predpisih, ki urejajo ohranjanje narave.
16. Koncesionar mora pri izvajanju koncesije izpolnjevati naslednje druge pogoje:

1. zagotavljati varstvo objektov in naprav za rabo termalne vode ter njihovo redno vzdrževanje;
2. vzpostaviti stalni nadzor nad objekti in napravami za rabo termalne vode ter zagotavljati dostop samo pooblaščenim osebam koncesionarja;
3. dopustiti izvajanje meritev za potrebe državnega monitoringa termalnih voda na vrtini iz prvega odstavka 1. člena te uredbe;
4. zagotavljati enkratdnevni (*on-line*) prenos podatkov iz priloge 2 te uredbe v podatkovno zbirko Agencije Republike Slovenije za okolje (v nadaljnjem besedilu: agencija);
5. po navodilu koncedenta sodelovati pri izvajanju kratkotrajne (do 24-urne) popolne prekinitve odvzema vode, ki ga zaradi ocenjevanja količinskega stanja termalne vode praviloma enkrat letno hkrati izvedejo vsi koncesionarji, ki odvzemajo vodo iz istega vodonosnika (prekinitveni test);
6. zagotoviti koncedentu brezplačni dostop do podatkov o opravljenih raziskavah, ki lahko dajo podatke o podzemni vodi;
7. zagotoviti brezplačni dostop do vseh podatkov, ki se nanašajo na rabo vode;
8. vzdrževati ali sanirati vrtino, izvedeno pri raziskavah vodnega vira, ki je predmet koncesije;
9. sodelovati s koncedentom pri izvajanju izrednih ukrepov, če se poveča stopnja ogroženosti zaradi škodljivega delovanja voda, ali pri intervencijskih in sanacijskih ukrepih ob naravni nesreči zaradi škodljivega delovanja voda.
10. Koncesionar mora s tehničnimi ali drugimi ukrepi, vključno z zmanjšanjem dovoljene rabe termalne vode, v določenem obdobju prilagoditi izvajanje koncesije novim razmeram, če pride do:
11. značilnega trenda zniževanja gladine termalne vode, ki zajema najmanj šestletno obdobje;
12. značilnega trenda negativnih učinkov dolgoročnih sprememb režima toka termalne vode;
13. preseganja količinskega obnavljanja vodonosnega sistema ali
14. vdora vode iz sosednjega vodonosnika ali površinske vode.
15. Pojave iz prejšnjega odstavka ugotovi koncesionar na podlagi podatkov monitoringa iz 7. člena te uredbe ali ga o njih obvesti pristojni upravni organ.

**III. OBVEZNOSTI KONCESIONARJA**

**5. člen**

**(vodenje ločenega računovodstva)**

Koncesionar redno vodi ločeno računovodstvo za dejavnost koncesije in evidenco odvzetih količin termalne vode.

**6. člen**

**(poslovnik)**

Koncesionar vodi poslovnik za obratovanje in vzdrževanje vodnega objekta ali naprave v skladu z zakonom, ki ureja vode.

**7. člen**

**(monitoring)**

1. Koncesionar zagotavlja izvajanje monitoringa, ki vključuje monitoring odvzetih količin termalne vode in vpliva rabe vode ter nadzor nad hidravličnimi značilnostmi vrtine v skladu z zahtevami iz priloge 2 te uredbe.
2. Monitoring se izvaja po programu, ki ga za obdobje treh zaporednih koledarskih let (v nadaljnjem besedilu: program monitoringa) pripravi koncesionar, potrdi pa agencija.
3. Monitoring se izvaja v skladu s predpisi, ki urejajo monitoring podzemnih in površinskih voda, ter predpisi, ki urejajo meroslovje.
4. Koncesionar predloži agenciji v potrditev program monitoringa najpozneje do 1. julija zadnjega leta pred začetkom novega obdobja, za katero se pripravlja program monitoringa. Agencija potrdi program monitoringa v enem mesecu po njegovem prejemu. Če agencija ugotovi, da program monitoringa ni pripravljen v skladu s prejšnjim odstavkom in prilogo 2 te uredbe, mora koncesionar v enem mesecu od prejema ugotovitev in priporočil agenciji poslati popravljen program monitoringa.
5. Koncesionar najpozneje do 28. februarja tekočega leta pošlje agenciji poročilo o meritvah, obdelavi podatkov in rezultatih izvajanja monitoringa za preteklo leto v skladu s prilogo 2 te uredbe.
6. Poročilo iz prejšnjega odstavka vsebuje:

* poročilo o meritvah za preteklo leto, ki vsebuje splošni opis izvajanja monitoringa in posebnosti v obdobju, na katero se poročilo nanaša,
* rezultate monitoringa za preteklo leto, ki vsebujejo rezultate po posameznih sestavnih delih monitoringa in parametrih, ter
* obdelavo oziroma analizo in razlago podatkov monitoringa.

1. Vzorec obrazca poročila iz petega odstavka tega člena je objavljen na spletni strani agencije.

**8. člen**

**(hramba dokumentacije)**

Koncesionar hrani dokumentacijo, potrebno za izvajanje monitoringa iz prejšnjega člena, in dokumentacijo v zvezi s plačili za koncesijo najmanj pet let po prenehanju koncesije.

**9. člen**

**(ukrepi koncesionarja po prenehanju koncesije)**

1. Koncesionar po prenehanju koncesije izvede vse ukrepe v skladu z zakonom, ki ureja vode.
2. Podrobnejši ukrepi iz prejšnjega odstavka se določijo v koncesijski pogodbi.

**IV. PODELITEV KONCESIJE**

**10. člen**

**(postopek podelitve koncesije)**

(1) Koncesija se podeli na podlagi javnega razpisa.

(2) Javni razpis izvede ministrstvo, pristojno za vode (v nadaljnjem besedilu: ministrstvo).

(3) Javni razpis se objavi v Uradnem listu Republike Slovenije in traja najmanj 30 dni od dneva objave.

(4) Javni razpis je uspešen, če je do poteka razpisnega roka predložena najmanj ena veljavna prijava.

(5) Prijava na javni razpis je veljavna, če je pravočasna in v celoti izpolnjuje vse zahteve iz javnega razpisa. Če javni razpis ne uspe, se lahko ponovi.

(6) Predlog o izbiri koncesionarja se pripravi po pridobljenem mnenju strokovne komisije.

(7) Strokovno komisijo sestavlja najmanj pet članov. Člane strokovne komisije imenuje minister, pristojen za vode.

(8) Predsednik in člani strokovne komisije ne smejo biti s prijavitelji na javni razpis (v nadaljnjem besedilu: prijavitelj) ali zaposlenimi pri prijaviteljih v poslovnem ali sorodstvenem razmerju v ravni vrsti ali v stranski vrsti do vštetega četrtega kolena, v zakonski ali partnerski zvezi, v svaštvu do vštetega drugega kolena, četudi je zakonska ali partnerska zveza že prenehala, ali živeti z njimi v zunajzakonski skupnosti ali nesklenjeni partnerski zvezi. V strokovno komisijo ne sme biti imenovana niti oseba, ki je bila zaposlena pri prijavitelju ali je kako drugače delala za prijavitelja, če od prenehanja zaposlitve ali drugačnega sodelovanja še niso minila tri leta.

(9) Izpolnjevanje pogojev za imenovanje v strokovno komisijo potrdi vsak član s pisno izjavo. Če član naknadno izve za razlog iz prejšnjega odstavka, mora takoj predlagati svojo izločitev. Izločenega člana strokovne komisije zaradi razlogov iz prejšnjega odstavka nadomesti nadomestni član strokovne komisije, ki ga imenuje minister, pristojen za vode.

(10) Predsednik in člani strokovne komisije ne smejo neposredno komunicirati s prijavitelji, ampak le posredno prek ministrstva.

**11. člen**

**(vsebina javnega razpisa)**

Javni razpis vsebuje:

1. podatke o koncedentu,
2. podatke o objavi koncesijskega akta,
3. predmet in predvideni obseg koncesije,
4. pogoje za pridobitev koncesije,
5. podatke, ki jih mora vsebovati prijava na javni razpis, in dokazila, ki jih je treba priložiti prijavi na javni razpis,
6. začetek in trajanje koncesije,
7. način dostopa do razpisne dokumentacije,
8. čas in kraj oddaje prijav na javni razpis,
9. naslov, prostor, datum in uro javnega odpiranja prijav na javni razpis,
10. prednostna merila za izbiro koncesionarja,
11. postopek za izbiro koncesionarja,
12. rok za izbiro koncesionarja,
13. rok, v katerem bodo prijavitelji obveščeni o izbiri koncesionarja,
14. odgovorno osebo za dajanje informacij med javnim razpisom.

**12. člen**

**(prednostna merila za izbiro koncesionarja)**

Prednostni merili, ki se upoštevata pri izbiri koncesionarja na podlagi javnega razpisa, sta:

* lastninska ali druga stvarna pravica na nepremičninah, ki so potrebne za dejavnost ogrevanja in kopališke dejavnosti, ter
* ponujena višina plačila, ki ne sme biti nižja od višine, določene v 16. členu te uredbe.

13. člen

(izbira koncesionarja)

1. O izbiri koncesionarja odloči vlada z upravno odločbo.
2. Odločba o izbiri koncesionarja se odpravi, če v 90 dneh od njene dokončnosti koncesijska pogodba ni sklenjena zaradi razlogov na strani koncesionarja.

**V. KONCESIJSKA POGODBA**

**14. člen**

**(sklenitev in vsebina koncesijske pogodbe)**

1. Medsebojna razmerja med koncedentom in koncesionarjem se podrobneje uredijo s koncesijsko pogodbo.
2. Koncesijska pogodba je sklenjena, ko jo podpišeta obe pogodbeni stranki.
3. V koncesijski pogodbi se podrobneje določijo ukrepi in pogoji iz 4. člena te uredbe na podlagi podatkov o:
4. globini črpanja in temperaturi termalne vode na ustju vrtine ter
5. stanju termalne vode na vodnem telesu iz 1. člena te uredbe.

(4) V primeru neskladja med to uredbo in koncesijsko pogodbo veljajo določbe te uredbe.

**VI. PLAČILO ZA KONCESIJO**

**15. člen**

**(opredelitev plačila za koncesijo)**

(1) Koncesionar plačuje plačilo za koncesijo za vsako leto rabe vode.

(2) Koncesionar začne plačevati plačilo za koncesijo z dnem začetka izvajanja koncesije.

(3) Koncesija se začne izvajati z dnem sklenitve koncesijske pogodbe.

**16. člen**

**(višina plačila za koncesijo)**

1. Plačilo za koncesijo se določi za vsako koledarsko leto posebej.
2. Višina plačila za koncesijo se za posamezno koledarsko leto izračuna po naslednji enačbi:

Vkoncesija = 0,15 × C × ((Qdej + Qvod­\_prav)/2) × ∆T × 4,2 × D,

pri čemer je:

– Vkoncesija:višina plačila za koncesijo, izražena v evrih,

– C: povprečna letna cena za 1 MJ toplote, ki se pridobi iz ekstra lahkega kurilnega olja ter izračuna iz kurilne vrednosti ekstra lahkega kurilnega olja (ki je 42,6 MJ/kg) in cene ekstra lahkega kurilnega olja v maloprodaji v letu, ki je dve leti pred letom, za katero se določa plačilo za koncesijo. Povprečna letna cena za 1 MJ toplote je izražena v evrih,

– Qdej: letna količina iz vseh vrtin odvzete termalne vode v m3 oziroma zmogljivost objekta za črpanje za obdobje, ko ni na voljo meritev načrpane termalne vode, izražene brez enote za količino (m3),

– Qvod\_prav: obseg vodne pravice v m3 iz drugega odstavka 1. člena te uredbe, ki določa največjo dovoljeno letno prostornino (količino) v m3, izraženo brez enote za količino (m3),

– ∆T: temperaturna razlika med povprečno letno temperaturo termalne vode na ustju vrtine in 12 °C, izražena brez enote za stopinje (°),

– D: faktor izhodiščne vrednosti enote posebne rabe vode.

1. Ne glede na prejšnji odstavek se višina plačila za koncesijo v primeru vračanja neonesnažene termalne vode v vodonosnik za posamezno koledarsko leto izračuna po naslednji enačbi:

Vkoncesija\_R = 0,15 × C × ((Qdej – 80 % Qvrnjene)+ (Qvod­\_prav – 80 % Qvrnjene))/2 × ∆T × 4,2 × D,

pri čemer je:

– Qvrnjena: letna količina vrnjene termalne vode v vodonosnik v m3, izražena brez enote za količino (m3);

– spremenljivke Vkoncesija, C, Qdej, Qvod\_prav, ∆T in D pomenijo enako kot je določen v prejšnjem odstavku.

1. Poročanje o količini vrnjene neonesnažene termalne vode iz prejšnjega odstavka se podrobneje uredi s koncesijsko pogodbo.

**17. člen**

**(povprečna cena toplote (C) in izhodiščna vrednost enote posebne rabe vode (D))**

(1) Povprečno letno ceno toplote za 1 MJ toplote (C) in faktor izhodiščne vrednosti enote posebne rabe vode (D) iz prejšnjega člena določi vlada s sklepom, ki se objavi v Uradnem listu Republike Slovenije.

(2) Spremembo povprečne letne cene toplote za 1 MJ toplote (C) in faktor izhodiščne vrednosti enote posebne rabe vode (D) določi vlada najpozneje do 31. decembra tekočega leta za naslednje leto v skladu s prejšnjim odstavkom.

**18. člen**

**(pošiljanje podatkov, potrebnih za izračun plačila za koncesijo)**

1. Koncesionar Direkciji Republike Slovenije za vode (v nadaljnjem besedilu: direkcija) vsako leto najpozneje do 28. februarja pošlje podatke, potrebne za izračun plačila za koncesijo iz prejšnjega člena, za preteklo leto.
2. Če podatki iz prejšnjega odstavka niso poslani v roku iz prejšnjega odstavka, se za izračun plačila za koncesijo uporabijo podatki, ki jih ima direkcija.

**19. člen**

**(način plačila za koncesijo)**

(1) Koncesionar plačuje koncesijo med letom na podlagi računa v obliki dveh akontacij, in sicer na podračun, določen s predpisom, ki ureja podračune in način plačevanja obveznih dajatev in drugih javnofinančnih prihodkov.

(2) Akontacija iz prejšnjega odstavka znaša polovico zneska, izračunanega po enačbi iz 16. člena te uredbe, pri čemer se uporabita povprečna cena toplote (C) in faktor izhodiščne vrednosti enote posebne rabe vode (D), določena na podlagi 17. člena te uredbe. Vrednosti ∆T in Qdej se pridobita iz podatkov iz prejšnjega člena za preteklo leto.

(3) Prva akontacija v letu zapade v plačilo zadnji plačilni dan v juniju, druga akontacija v letu pa zadnji plačilni dan v decembru.

(4) Za nepravočasno plačane zneske akontacij oziroma plačila za koncesijo mora koncesionar plačati zakonite zamudne obresti.

(5) Koncesionar, ki med letom preneha izvajati koncesijo, direkciji v 30 dneh po prenehanju izvajanja koncesije pošlje podatke iz prejšnjega člena.

**20. člen**

**(poračun)**

1. Morebitna razlika med z akontacijama vplačanimi zneski in višino plačila za koncesijo, določeno v skladu s 16. členom te uredbe, se plača tako, kot je določeno v prvem odstavku prejšnjega člena, ali vrne koncesionarju v 60 dneh po izdaji poračuna plačil za koncesijo.
2. Če koncesionar ne pošlje podatkov iz 18. člena te uredbe v predpisanem roku ali če pošlje napačne podatke, se za določitev višine plačila za koncesijo uporabijo podatki, ki jih ima direkcija.

**[VII. PREHODNE IN KONČNA DOLOČBA](https://www.uradni-list.si/glasilo-uradni-list-rs/vsebina/2015-01-4102/" \l "V. PREHODNE IN KONČNA DOLOČBA)**

**21. člen**

**(prvi program monitoringa in prvo poročilo o monitoringu)**

1. Koncesionar prvi program monitoringa iz drugega odstavka 7. člena te uredbe pošlje agenciji v potrditev najpozneje v šestih mesecih po začetku izvajanja koncesije.
2. Koncesionar prvo poročilo iz šestega odstavka 7. člena te uredbe pošlje agenciji najpozneje do 28. februarja leta po letu potrditve prvega programa monitoringa.

**22. člen**

**(povprečna cena toplote (C) in izhodiščna vrednost enote posebne rabe vode (D) v prehodnem obdobju)**

Do uveljavitve sklepa iz 17. člena te uredbe znaša povprečna letna cena za 1 MJ toplote (C) 0,018 evra, faktor izhodiščne vrednosti enote posebne rabe vode (D) pa 0,6 evra.

**23. člen**

**(prva akontacija plačila za koncesijo)**

1. Ne glede na 19. člen te uredbe se prva akontacija plačila za koncesijo obračuna naslednje leto po sklenitvi koncesijske pogodbe.
2. Za izračun akontacije iz prejšnjega odstavka se uporabijo podatki o dejanski količini odvzete termalne vode v tekočem letu, ki jih koncesionar predloži direkciji najpozneje do 28. februarja naslednjega leta po sklenitvi koncesijske pogodbe.

**24. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-160/2016

Ljubljana, dne \_\_\_\_\_\_\_\_\_\_\_\_\_\_

EVA 2016-2550-0065

**Vlada Republike Slovenije**

**dr. Miroslav Cerar l.r.**

**predsednik**

**Priloga 1: Izračun izkoristka toplotne energije odvzete termalne vode**

ɳ = 100 x (Tvodni vir *–* Todpadna voda)/(Tvodni vir *–* 12 °C),

pri čemer je:

– ɳ: izkoristek toplotne energije, izražen v %,

– Tvodni vir: letna povprečna temperatura vode v °C,

– Todpadna voda: letna povprečna temperatura odpadne vode v °C.

V primeru dodatnega ogrevanja odvzete termalne vode se zahteva po doseganju izkoristka toplotne energije odvzete termalne vode ne upošteva.

**Priloga 2: Monitoring**

**I. Splošno**

Monitoring iz 7. člena te uredbe vključuje:

* monitoring odvzetih količin termalne vode in
* monitoring vpliva rabe ter nadzor nad hidravličnimi značilnostmi vrtine.

Koncesionar mora zagotavljati kakovost podatkov z meroslovnim obvladovanjem merilne opreme. Postopek izvajanja meritev mora zagotavljati primerljivost rezultatov v celotnem obdobju programa monitoringa.

Koncesionar mora za podatke, za katere je tako določeno v tej prilogi, zagotavljati enkratdnevni (*on-line*) prenos podatkov v podatkovno zbirko agencije.

**II. Monitoring odvzetih količin termalne vode**

Z monitoringom odvzetih količin termalne vode se spremlja količina odvzete termalne vode z opravljanjem meritev dejanske količine odvzete termalne vode z ustreznim merilnikom pretoka vode in elektronskim zapisovanjem tako, da se trenutna količina in skupna odvzeta količina termalne vode lahko kadar koli preverita.

Koncesionar mora za meritve zagotavljati enkratdnevni (*on-line*) prenos podatkov v podatkovno zbirko agencije.

**III. Monitoring vpliva rabe vode in nadzor nad hidravličnimi značilnostmi vrtine**

1. Za ugotavljanje morebitnih sprememb razmer se izvajata monitoring vpliva rabe vode in nadzor nad hidravličnimi značilnostmi objekta za odvzem vode. Pri tem se spremljajo:

* stopnja količinskega obnavljanja,
* stalnost fizikalno-kemijskih značilnosti termalne vode in
* stalnost hidravličnih značilnosti objekta za odvzem termalne vode (v nadaljnjem besedilu: objekt).

2. Spremljanje stopnje količinskega obnavljanja

Stopnjo količinskega obnavljanja termalne vode je treba ugotavljati s stalnim spremljanjem gladine oziroma tlaka termalne vode, pretoka odvzete vode in njihovega trenda za posamezne objekte ter to letno vrednotiti v povezavi z rezultati vsakoletne kratkotrajne hkratne in popolne prekinitve odvzema termalne vode v celotnem termalnem vodonosniku (prekinitveni test).

Ugotavljati je treba:

* razpon gladine termalne vode ter sezonski in dolgoročni trend,
* odvisnost znižanja gladine in temperature termalne vode od količine črpanja in hidroloških razmer,
* učinke kratkotrajnih popolnih prekinitev rabe (odvzema) termalne vode (prekinitveni test) in
* doseganje kritične vrednosti gladine termalne vode.

Monitoring spremljanja stopnje količinskega obnavljanja je treba izvajati z meritvami:

* odvzete količine termalne vode iz vrtine za odvzem vode,
* gladine (tlaka) termalne vode v vrtini za odvzem in v opazovalni vrtini ter
* skupne količine odpadne vode iz sistema za mestom, kjer se termalna voda nazadnje uporabi.

Meritev pretoka odvzetih količin vode mora biti stalna in zvezna z zapisovanjem trenutne količine pretoka in kumulativne količine načrpane vode najmanj enkrat na uro. Za te meritve morata biti zagotovljena elektronsko zapisovanje in enkratdnevni (*on-line*) prenos podatkov v podatkovno zbirko agencije.

Meritve gladine termalne vode na vrtini za odvzem vode se izvajajo s tlačno sondo in elektronskim zapisovanjem gladine termalne vode ali na drug način, ki omogoča primerljivo kakovost rezultatov. Meritev gladine (tlaka) termalne vode mora biti stalna in zvezna z zapisovanjem podatkov najmanj enkrat na uro. Za meritve gladine (tlaka) morata biti zagotovljena elektronsko zapisovanje in enkratdnevni (*on-line*) prenos podatkov v podatkovno zbirko agencije.

Skupna količina odpadne vode se zapisuje najmanj enkrat dnevno. Mesto in način merjenja se posebej opredelita v programu monitoringa.

3. Spremljanje fizikalno-kemijskih značilnosti termalne in odpadne vode

Z analizo fizikalno-kemijskih značilnosti termalne vode iz vrtine za odvzem vode je treba ugotavljati kemijsko sestavo in posredno tudi spremembo količinskega stanja (toplotne vrednosti) izkoriščanega vodonosnika.

Spremljanje fizikalno-kemijskih značilnosti vode je treba izvajati z:

1. meritvijo temperature termalne vode na ustju vrtine za odvzem vode,
2. meritvijo temperature odpadne vode na izpustu iz sistema za mestom, kjer se termalna voda nazadnje uporabi,
3. analizo izotopske sestave termalne vode iz vrtine za odvzem vode in

č) analizo kemijske sestave termalne vode iz vrtine za odvzem vode.

K točki a:

Meritev temperature termalne vode mora biti stalna in zvezna z zapisovanjem podatkov najmanj enkrat na uro. Za meritve temperature odvzete termalne vode morata biti zagotovljena elektronsko zapisovanje in enkratdnevni (*on-line*) prenos podatkov v podatkovno zbirko agencije.

K točki b:

Meritev temperature odpadne vode mora biti stalna in zvezna z zapisovanjem podatkov najmanj enkrat na uro. Mesto oziroma mesta in način merjenja se posebej opredelijo v programu monitoringa.

K točki c:

Z analizo izotopske sestave vode je treba ugotoviti vrednosti razmerja med 16O in 18O, razmerje med vodikom in devterijem ter količino tricija. Vzorci za analizo izotopske sestave vode se prvič odvzamejo v prvem letu izvajanja koncesije. Vzorčenje termalne vode za analizo izotopske sestave vode je treba opraviti vsako leto v prvem triletnem programu monitoringa med ustaljenim režimom odvzemanja. V nadaljnjih letih se analiza opravlja vsako tretje leto za razmerje med 16O in 18O ter razmerje med vodikom in devterijem, za tricij pa le, če je bil zaznan v prvih treh analizah. Vzorčenje za analizo izotopske sestave vode se opravi pogosteje (letno), če se ugotovijo trendi slabšanja stanja (zniževanje gladine termalne vode).

Vzorčenje in analiza morata biti izvedena v skladu z metodami iz pravilnika, ki ureja monitoring stanja podzemnih voda.

K točki č:

Ob vsakem vzorčenju za analizo kemijske sestave odvzete termalne vode je treba na mestu objekta izmeriti osnovne fizikalno-kemijske lastnosti termalne vode:

* specifično električno prevodnost,
* pH,
* oksidacijsko-redukcijski potencial,
* vsebnost kisika in nasičenost s kisikom ter
* temperaturo vzorčene vode iz vrtine in odpadne vode v izpustu.

Nabor parametrov 1:

Iz pipe na ustju vrtine za odvzem vode morajo biti enkrat letno ugotovljene vsebnosti za naslednje značilne parametre:

|  |  |
| --- | --- |
| * kalcij (Ca2+), |  |
| * magnezij (Mg2+), |  |
| * kalij (K+), |  |
| * natrij (Na+), |  |
| * hidrogenkarbonat (HCO3-), |  |
| * klorid (Cl-), |  |
| * sulfat (SO42-), |  |
| * fosfat (PO43-), |  |
| * nitrat (NO3-), |  |
| * nitrit (NO2-), |  |
| * amonij (NH4+), |  |
| * železo (Fe (skupno)), |  |
| * mangan (Mn (skupni)), |  |
| * sušni preostanek pri 105 °C, |  |
| * kremenica (SiO2), |  |
| * raztopljeni CO2, |  |
| * mineralizacija (TDS – skupne raztopljene snovi). |  |
|  |  |

Nabor parametrov 2:

V vzorcu odvzete vode je treba v prvem in tretjem letu izvajanja koncesije, nato pa na vsakih šest let ugotoviti tudi naslednje parametre:

* arzen,
* flourid,
* bromid,
* stroncij,
* barij,
* krom (skupni),
* bor,
* litij,
* jodid,
* železo (Fe2+, Fe3+),
* celotni organski ogljik (TOC),
* fenolne snovi,
* mineralna olja (skupno),
* policiklični aromatski ogljikovodiki,
* aromatski ogljikovodiki,
* motnost (NTU),
* prosti CO2,
* raztopljeni H2S.

Parametre iz nabora parametrov 2 je treba ugotoviti tudi, če se ugotovijo spremembe značilnih parametrov (nabor parametrov 1), ki so enake ali večje od: ± 20 %. Koncesionar lahko v programu monitoringa predlaga in utemelji razmeram prilagojeni seznam teh parametrov.

Pri prvem merjenju je treba v odvzeti termalni vodi ugotoviti tudi koncentracijo in izotopsko sestavo žlahtnih plinov argon, helij in neon: koncentracijo v cc STP/g in ppm, izotopsko sestavo pa kot razmerje 40Ar/36Ar, 3He/4He, R/Ra in 20Ne/22Ne.

Pri določanju vsebnosti analiziranih parametrov je treba upoštevati najnižje razpoložljive meje zaznavanja in določanja (meja določljivosti analitske metode). V letnem poročilu o monitoringu je treba navesti meje zaznavnosti in meje določljivosti analitske metode.

Vzorčenje in analiza morata biti izvedena v skladu z metodami iz pravilnika, ki ureja monitoring stanja podzemnih voda.

4. Nadzor nad hidravličnimi značilnostmi vrtine

Nadzor nad hidravličnimi značilnostmi objekta je treba izvajati z:

1. vzdrževanjem opreme in objektov za rabo termalne vode,
2. meritvami učinkovitosti in specifične izdatnosti vrtine za odvzem vode,
3. meritvami statičnih in dinamičnih pogojev v vrtini za odvzem vode.

K točki a:

Vsa dela in spremembe v ali pri objektu, merilni opremi ali opremi za rabo termalne vode je treba zapisovati in o tem poročati v letnem poročilu o monitoringu odvzetih količin termalne vode. Enkrat tedensko je treba preverjati pravilno delovanje merilnih naprav.

K točki b:

Meritve učinkovitosti in specifične izdatnosti vrtine za odvzem vode je treba opraviti po vnaprej izdelanem postopku: gre za kratkotrajni poskus, pri čemer je treba vrtino najprej ugasniti in počakati na kvazistabilizacijo gladine ter nato črpati najmanj tri različne količine po nekaj ur, s čimer se preizkusijo učinkovitost vrtine in njene morebitne izgube (črpalni poskus). Črpalni poskus mora biti prvič izveden v treh mesecih po začetku izvajanja koncesije, če so od zadnjega poskusa pretekla več kot tri leta, in drugič v tretjem letu prvega triletnega obdobja. Nato se črpalni poskus opravlja vsako šesto leto. Postopek izvajanja črpalnega poskusa se natančneje opredeli v programu monitoringa tako, da se zagotovi primerljivost rezultatov v celotnem obdobju.

K točki c:

Meritve statičnih in dinamičnih pogojev v vrtini za odvzem vode se izvajajo s spremljanjem gladine (tlaka) v času, ko se izvajajo črpalni poskusi iz prejšnje točke ali prekinitveni test iz 5. točke četrtega odstavka 4. člena te uredbe.

Obrazložitev

Uredba o koncesiji za rabo termalne vode iz vrtine TOP-1/05 za ogrevanje in potrebe kopališča v Kopačnici (v nadaljnjem besedilu: uredba) je koncesijski akt, na podlagi katerega se podeli pravica do posebne rabe termalne vode za ogrevanje in potrebe kopališča v Kopačnici. Uredba ureja predmet, obseg in območje koncesije, pogoje za pridobitev koncesije, obveznosti koncesionarja, plačilo za koncesijo, vsebino koncesijske pogodbe in nadzor nad izvajanjem koncesije.

137. člen Zakona o vodah (Uradni list RS, št. [67/02](http://www.uradni-list.si/1/objava.jsp?sop=2002-01-3237), [2/04](http://www.uradni-list.si/1/objava.jsp?sop=2004-01-0064) – ZZdrI-A, [41/04](http://www.uradni-list.si/1/objava.jsp?sop=2004-01-1694) – ZVO-1, [57/08](http://www.uradni-list.si/1/objava.jsp?sop=2008-01-2417), [57/12](http://www.uradni-list.si/1/objava.jsp?sop=2012-01-2418), [100/13](http://www.uradni-list.si/1/objava.jsp?sop=2013-01-3602), [40/14](http://www.uradni-list.si/1/objava.jsp?sop=2014-01-1618) in [56/15](http://www.uradni-list.si/1/objava.jsp?sop=2015-01-2360); v nadaljnjem besedilu: ZV-1) določa, da se koncesijski akt lahko izda na podlagi določb zakona, ki ureja koncesijo na naravnih dobrinah, če iz načrta upravljanja voda izhaja, da količina in kakovost vodnega ali morskega dobra ali naplavin dovoljujeta nameravano rabo in je ta v skladu z načelom trajnostne rabe voda.

138. člen ZV-1 določa, da lahko pobudo za izdajo koncesijskega akta za rabo iz prvega odstavka 136. člena ZV-1 vloži pravna ali fizična oseba pri vladi in da mora pobuda za izdajo koncesijskega akta vsebovati vse elemente, potrebne za določitev vsebine koncesijskega akta, zlasti pa območje koncesije, vrsto, obseg in čas trajanja rabe.

Pobudo za podelitev koncesije za vrtino TOP-1/05 je 20. 8. 2008 podala Občina Gorenja vas Poljane, Poljanska cesta 87, 4224 Gorenja vas. V letu 2016 je bila pobuda za pridobitev koncesije prenesena na družbo IJP, d. o. o., Loke 33, 3333 Ljubno ob Savinji (v nadaljnjem besedilu: družba IJP, d. o. o.), ki je od občine Gorenja vas – Poljane kupila zemljišča, potrebna za podelitev in izvajanje koncesije.

Koncesijo lahko pridobi fizična ali pravna oseba, ki izpolnjuje predpisane pogoje, in sicer za določen čas, vendar ne več kot za 50 let. Koncesijo v imenu koncedenta podeljuje vlada v skladu z določbami ZV-1. Koncesija se podeli z odločbo o izbiri na podlagi javnega razpisa. Z izbranim koncesionarjem se sklene koncesijska pogodba, s katero se uredijo medsebojna razmerja med koncedentom in koncesionarjem.

Občina Gorenja vas Poljane je za območje Kopačnice sprejela Odlok o občinskem podrobnem prostorskem načrtu za območje urejanja SBO 59-4 Srednje Brdo – Toplice (stran 3736, Uradni list RS št. 32/14 z dne 5. 5. 2014; v nadaljnjem besedilu: OPPN). Območje OPPN obsega zemljišča s parcelnimi številkami \*200, \*202, \*204, 2121, 2120, 2117/1, 2117/2, 2117/3 in 2116 ter dele zemljišč s parcelnimi številkami 2114, 2119, 2107 in 2076/1, vse v katastrski občini 2049 – Hotavlje. Površina območja OPPN znaša 17.594 m2. Območje OPPN je razdeljeno na štiri prostorske enote:

* PE1 – površine, namenjene odstranitvi obstoječih objektov, gradnji nastanitvenih, gostinskih, rekreacijsko-servisnih objektov ter nastanitvenih bivalnih enot,
* PE2 – površine, namenjene lokalni cesti,
* PE3 – površine vodotoka s priobalnim pasom,
* PE4 – površine, namenjene gradnji nastanitvenih bivalnih enot,
* PE5 – površine, namenjene dovozni cesti in parkirišču.

Ministrstvo za okolje in prostor je v okviru postopka priprave uredbe pridobilo strokovno mnenje Geološkega zavoda Slovenije z dne 17. 9. 2010, strokovno mnenje Zavoda Republike Slovenije za varstvo narave št. 8-III-479/2-O-15/MN z dne 4. 5. 2016 in strokovno mnenje Zavoda za ribištvo Slovenije št. 420-36/2014/3 z dne 8. 12. 2015, iz katerih izhaja, da je nameravana raba vode dovoljena in v skladu z načelom trajnostne rabe voda, zato se koncesija lahko podeli, ob upoštevanju predlaganih ukrepov pa bo vpliv rabe vode na ribe sprejemljiv.

Vrtina TOP-1/05se nahaja na območju vodnega telesa VTPodV\_1007 Cerkljansko, Škofjeloško in Polhograjsko hribovje, in sicer je bila iz globokega vodonosnika Cerkno (60423). Vrtina TOP-1/05izvrtana v letu 2005 do globine 465 metrov (m), globina zajema vode pa je od 415 do 465 metrov. V skladu s strokovnim mnenjem Geološkega zavoda Slovenije z dne 25. 11. 2015 največja dovoljena skupna letna prostornina (količina) rabe termalne vode iz vrtine TOP-1/05znaša205.000 m3/leto, največja dovoljena trenutna prostornina (količina) pa 8 l/s vode s temperaturo okoli 23,7 °C, medtem ko je v koncesijskem aktu določena letna in trenutna količina termalne vode v skladu z dano pobudo.

Kemijske analize doslej niso pokazale onesnaženja podzemne vode zaradi človekovih posegov. Tudi mikrobiološka analiza kaže, da gre za povsem neonesnaženo vodo z vplivi s površja. Termalna voda iz vrtine TOP-1/05 iz termalnega vodnega vira Topličar je po hidrogeokemijskem tipu kalcijevo-magnezijevo hidrogenkarbonatna-sulfatna voda.

Na podlagi izvedenih meritev piezometrične gladine podzemne vode za oceno zalog termalne vode Termalnega vodnega vira Topličar, ki so se izvajala po izdelavi vrtine TOP-1/05 od julija 2005 do novembra 2007, je Geološki zavod Slovenije ocenil, da dokazana zmogljivost vodnjaka 6,5 l/s ne presega razpoložljive količine in da izkoriščanje navedene količine iz vrtine TOP-1/05 ne bi vplivalo na zajetje Ce-2/95 in obratno. Morebiten vpliv bo mogoče dejansko potrditi na podlagi rezultatov spremljanja enega in drugega monitoringa na obeh vrtinah hkrati.